open-index/open-wikipedia-markdown huggingface dataset:
நியூட்டனின் ஈர்ப்பு விதி

**பொருள் ஈர்ப்பு விசை** என்பது அண்டத்தில் உள்ள ஏதேனும் இரு பொருள்களுக்கு இடையே செயல்படும் ஈர்ப்பு விசை ஆகும். இவ்விசையானது பொருள்களின் நிறைகளைச் சார்ந்த கவர்ச்சி விசையாகும். அடிப்படை விசைகளில், பொருள் ஈர்ப்பு விசையே மிகவும் வலிமை குன்றிய விசையாகும். ஆனால் அண்டத்தில் நெடுந்தொலைவிற்குச் செயல்படக் கூடியது. இது **'ஈர்ப்பியல் விசை**' எனவும் வழங்கப்படும்.****

நியூட்டனின் ஈர்ப்பியல் விதிப்படி, இருப் பொருட்களுக்கிடையேயுள்ள ஈர்ப்பு விசையானது, அவற்றின் நிறைகளின் பெருக்கற்பலனுக்கு நேர்த்தகவிலும், அவற்றிற்கிடையேயுள்ள தொலைவின் இருமடிக்கு எதிர்த்தகவிலும் இருக்கும். அதாவது, m1 ,m2 என்பன முறையே இரு பொருள்களின் நிறைகள் எனவும் r என்பது அவற்றிற்கு இடைப்பட்ட தொலைவு எனவும் கொண்டால், இவ்விரு பொருள்களுக்கு இடையேயான ஈர்ப்பு விசை,
F = G\frac{m_{1} m_{2}}{r^{2}}

G என்பது ஈர்ப்பியல் மாறிலி. இதன் மதிப்பு 6.67 x 10−11 N m2 kg−2.  SI அலகு முறைப்படி, நிறையின் அலகு கிலோகிராம்(kg) எனவும் தூரத்தின் அலகு மீட்டர்(m) எனவும் கொடுக்கப் பெற்றால் விசையின் அலகு நியூட்டன்(N) ஆகும்.

இரு திணிவுகளுக்கு இடையேயான கவர்ச்சி விசையானது அவற்றின் திணிவுகளின் பெருக்கத்திற்கு நேர்விகிதத்திலும் அவற்றிற்கிடையேயான தொலைவின் வர்க்கத்துக்கு நேர்மாறு விகிதத்திலும் இருக்கும். M,m என்பன இரு திணிவுகள், r  என்பது அவற்றின் இடை தூரம்.

மனிதனை சிந்திக்க வைத்த பிரதான விஷயங்களில் ஒன்று இந்த பிரபஞ்சம். கோள்களின் இயக்கம்.  மனிதன் உருவாகி சிந்திக்க தொடங்கிய காலம் முதல்   பலர் இதனை விளக்க முயற்சித்த போதும் ஓர் நிலையான முடிவை தந்த விஞ்ஞானி நியூட்டன் ஆவார். ஆப்பிள் பழம் ஏன் புவியை நோக்கி விழுகிறது என்ற அவரது சிந்தனையே இதற்கு அடிப்படை என்றும் கூறுவார்கள். சூரிய குடும்பத்திலிலுள்ள கோள்களினது இயக்கம் தொடர்பான பெளதிகத்தின் தேடுதலுக்கு இக்கண்டுபிடிப்பு ஒரு மைல் கல் ஆகும். அக்காலத்தில் இருந்த பல சர்ச்சைகளுக்கு இவ்விதி விளக்கம் கொடுத்ததுடன் தற்கால செயற்கை உப கோள்களை ஏவுதல் வரையான கணிப்புகளுக்கும் இது பயன்படுகிறது.

## மேற்கோள்கள்

பகுப்பு:நியூட்டன் விதிகள்
49-ஓ (திரைப்படம்)

**49 ஓ** (*49-O*) கவுதம் வாசுதேவ் மேனனிடம் உதவியாளராக பணிபுரிந்த ஆரோக்கியதாஸ் இயக்கத்தில் வெளிவந்த ஒரு தமிழ் நகைச்சுவைத் திரைப்படம் ஆகும். ஜீரோ ரூல்ஸ் என்டர்டெயின்மெண்ட் என்ற புதிய நிறுவனம் தயாரித்த இப்படத்தில் மிக நீண்ட இடைவெளிக்கு பிறகு கவுண்டமணி நடித்தார். திருமுருகன் வில்லனாக மிரட்டி இருப்பார்.டிசம்பர் 2013இல் இத்திரைப்படத்தின் படப்பிடிப்புத் தொடங்கியது.

## நடிகர்கள்
*கவுண்டமணி
*மயில்சாமி
*எம். எஸ். பாஸ்கர்
*குரு சோமசுந்தரம்
*திருமுருகன்

## மேற்கோள்கள்

## வெளி இணைப்புகள்
* 
* Official Trailer

பகுப்பு:இந்தியத் தமிழ்த் திரைப்படங்கள்
பகுப்பு:2015 தமிழ்த் திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
கருவறைப் பூக்கள் (திரைப்படம்)

**கருவறைப் பூக்கள்** (*Karuvarai Pookkal*), 2011 இல் வெளிவந்த தமிழ்த் திரைப்படம். இத் திரைப்படத்தின் கதை உண்மை வாழ்க்கையை அடிப்படையாகக் கொண்டது. எஸ். லூர்து சேவியரின் இயக்கத்தில் வெளியான இத் திரைப்படத்தில் ஜூலியா இராபர்ட்டும் லிவிங் ஸ்மைல் வித்யாவும் கோபி/கோபிகா என்ற திருநங்கை கதாபத்திரத்திலும், பல்லவி விதவைத் தாயாகவும், அசுவதாவும் ஹாரிசும் சகோதரி மற்றும் சகோதரனாகவும் நடித்துள்ளனர்.

## கதைச் சுருக்கம்
திருநங்கைகள் குறித்த முதல் தமிழ்த் திரைப்படம் கருவறைப் பூக்கள். இந்தியாவில் தமிழ்நாட்டில் வாழும் திருநங்கைகளின் வாழ்க்கை திரைப்படமாக்கப்பட்டுள்ளது. திருநங்கையாக ஒரு குடும்பத்தில் பிறந்த குழந்தை திருநங்கையாக இருந்தால் அக் குழந்தையும் அக்குடும்பமும் சந்திக்கும் பிரச்சனைகளையும் போராட்டங்களையும் மையமாகக் கொண்டுள்ளது.

உண்மையிலேயே திருநங்கைகளான ஜூலியா இராபர்ட் மற்றும் லிவிங் ஸ்மைல் வித்யா இருவரும் இப் படத்தில் வரும் கோபி/கோபிகா என்ற திருநங்கை கதாபாத்திரத்தில் நடித்துள்ளனர்.

இத்திரைப்படத்தின் இசை அமைப்பாளர் தாமஸ் இரத்தினம். இவர் தமிழ், ஆங்கிலம், கன்னடம் மற்றும் இந்தி மொழிகளில் திரைப்படங்கள், தொடர்கள் மற்றும் ஆவணப் படங்களுக்கு இசை அமைத்துள்ளார்.

## நடிப்பு
* லிவிங் ஸ்மைல் வித்யா -கோபிகாவாக
* ஜூலியா இராபர்ட் -சிறுவயது திருநங்கை கோபியாக
* பல்லவி -தாயாக
* ஹாரிஸ் -சகோதரனாக
* அசுவதா -சகோதரியாக
* வேறுபல் திருநங்கைகள் -திருநங்கைகளாக

## பாடல்கள்

## மேற்கோள்கள்

பகுப்பு:2011 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ந.ந.ஈ.தி தமிழ்த் திரைப்படங்கள்
டி. ஆர். பாப்பா

**டி. ஆர். பாப்பா** என அழைக்கப்படும் **திருத்துறைப்பூண்டி இராதாகிருஷ்ணன் சிவசங்கரன் (பாப்பா)** (3 சூலை 1923 – 15 அக்டோபர் 2004) தமிழக வயலின் இசைக் கலைஞரும், திரைப்பட இசையமைப்பாளரும், ஆவார். இவர் தமிழ், தெலுங்கு, சிங்களத் திரைப்படங்களுக்கு இசையமைத்துள்ளார்.

## வாழ்க்கைக் குறிப்பு
சிவசங்கரன் என்ற இயற்பெயர் கொண்ட பாப்பா திருவாரூருக்கு அருகில் உள்ள திருத்துறைப்பூண்டியில் இராதாகிருஷ்ணன் பிறந்தார். இவரது தந்தை இராதாகிருஷ்ணன் பிள்ளை ஒரு பிரபல வயலின் கலைஞர் ஆவார்.

## குறிப்பிடத்தக்க சில பாடல்கள்
*சின்னஞ்சிறு பெண் போல சிற்றாடை
*ஆசை பொங்கும் அழகு ரூபம் -அன்பு - எ .எம் .ராஜா-ஜமுனாராணி  
*வருவேன் நான் உனது வாசலுக்கே -மல்லிகா 
*ஒண்ணுமே புரியல உலகத்திலே -குமாரராஜா 
*இரவும் வரும் பகலும் வரும் - இரவும் பகலும் 
*உள்ளத்தின் கதவுகள் கண்களடா - இரவும் பகலும் 
*கத்தியை தீட்டாதே - விளக்கேற்றியவள் 
*குத்தால அருவியிலே -நல்லவன் வாழ்வான் 
*சிரிக்கின்றான் இன்று சிரிக்கின்றான் - நல்லவன் வாழ்வான் 
*ஆண்டவன் ஒருவன் -நல்லவன் வாழ்வான் 
*இருமாங்கனிபோல் இதழ் ஓரம் -வைரம் 
*முத்தை தரு பத்தி -அருணகிரி நாதர் 
*ஏடி பூங்கொடி ஏனிந்த பார்வையோ -மறுபிறவி 
*அம்மா என்பது முதல் வார்த்தை - டீச்சரம்மா

## இசையமைத்த தமிழ்த் திரைப்படங்கள்
* மாப்பிள்ளை (1952)
* ஆத்மசாந்தி மலையாளம் 
* அன்பு (1953)
* அம்மையப்பன் (1954)
* குடும்பவிளக்கு (1956)
* ரம்பையின் காதல் (1956)
* ராஜா ராணி (1956)
* ஆசை (1956)
* ரங்கோன் ராதா (1956)
* மல்லிகா (1957)
* தாய் மகளுக்கு கட்டிய தாலி ( 1959 )  
* குறவஞ்சி (1960)
* விஜயபுரி வீரன் (1960)
* நல்லவன் வாழ்வான் (1961)
* குமார ராஜா (1961)
* எதையும் தாங்கும் இதயம் (1962)
* சீமான் பெற்ற செல்வங்கள் (1962)
* அருணகிரிநாதர் (1964) 
* இரவும் பகலும் (1965)
* காதல் படுத்தும் பாடு ( 1966)
* பந்தயம் ( 1967 ) 
* டீச்சரம்மா ( 1968 )
* அவரே என் தெய்வம் (1969)
* ஏன் (1970)
* அருட்பெருஞ்ஜோதி (1971)
* மறுபிறவி  ( 1972)
* அவசர கல்யாணம் (1972)
* வைரம் (1974)
* வாயில்லாப்பூச்சி (1976)

## விருதுகள்
* இசைப்பேரறிஞர் விருது, 1996. வழங்கியது: தமிழ் இசைச் சங்கம், சென்னை.

## மேற்கோள்கள்

பகுப்பு:தமிழ்த் திரைப்பட இசையமைப்பாளர்கள்
பகுப்பு:2004 இறப்புகள்
பகுப்பு:இசைப்பேரறிஞர் விருது பெற்றவர்கள்
பகுப்பு:1923 பிறப்புகள்
பகுப்பு:திருவாரூர் மாவட்ட மக்கள்
வூண்டட் நீ படுகொலை

**வூண்டட் நீ படுகொலை** (ஆங்கிலம்: Wounded Knee Massacre) எனப்படுவது டிசம்பர் 29, 1890 ஆம் ஆண்டு வூண்டட் நீ துணை ஆற்றுக்கு அருகே அமெரிக்க இலக்கோட்டா பழங்குடி மக்களின் இரு குழுக்கள் மீது அமெரிக்க படைத்துறையால் நடத்தப்பட்ட படுகொலைகள் ஆகும்.  இப் படுகொலையில் 200 மேற்பட்ட பெண்கள், குழந்தைகள் உட்பட 300 மேற்பட்டவர்கள் கொல்லப்பட்டனர்.  இப் படுகொலைகளை அமெரிக்காவின் 7வது குதிரைப் படையணி செய்தது.

## மேற்கோள்கள்


பகுப்பு:அமெரிக்க பழங்குடிமக்கள் படுகொலைகள்
பகுப்பு:ஐக்கிய அமெரிக்கப் படைத்துறை மேற்கொண்ட படுகொலைகள்
பகுப்பு:இனப்படுகொலைகள்
மறை நீர்

**மறை நீர்** (Virtual water) என்பது ஒரு பொருளுக்குள் மறைந்திருக்கும் கண்ணுக்கு தெரியாத நீர் ஆகும். அந்த பொருளை உருவாக்குவதற்கு தேவைப்படும் நீர் தான் மறை நீர். மறை நீர் வணிகம் என்பது ஒரு பொருளாதார தத்துவம் ஆகும். அதாவது ஒரு மெட்ரிக் டன் கோதுமைக்கு தேவைப்படும் நீரின் அளவு 1,600 கியூபிக் மீட்டர் ஆகும். ஆனால் கோதுமை விளைந்தவுடன் அதை உருவாக்கப் பயன்பட்ட நீர் அதில் இல்லை. எனினும் அந்த நீர், கோதுமை தானியங்களுக்காக செலவிடப்பட்டிருப்பதால் அதில் மறைந்திருக்கிறது. இதுவே மறை நீர். இவ்வாறு ஒரு மெட்ரிக் டன் கோதுமையை ஏற்றமதி செய்யும் நாடு  1,600 கியூபிக் மீட்டர் அளவுக்குத் தனது நாட்டின் நீரை செலவழிக்கிறது. அதேப்போல ஒரு மெட்ரிக் டன் கோதுமையை இறக்குமதி செய்யும் நாடு  1,600 கியூபிக் மீட்டர் அளவுக்குத் தனது நாட்டின் நீரை சேமித்துக்கொள்கிறது. இதுவே மறை நீர் பொருளாதார தத்துவம் ஆகும்.
## தேவைப்பாடு
ஒரு கிலோ அரிசி உற்பத்தி செய்ய 2500 முதல் 3000 லிட்டர்கள் தண்ணீர் மறைமுகமாக தேவைப்படுகிறது. 1.1 டன் எடைகொண்ட இலகு ரக வாகனத்தை உற்பத்தி செய்ய 4 லட்சம் லிட்டர் தண்ணீரும், ஒரு ஜீன்ஸ் பேன்ட் தயாரிக்க 10,000 லிட்டர் தண்ணீரும் தேவைப்படுகிறது. 

## மேற்கோள்கள்

பகுப்பு:பொருளியல்
ராபின் (வரைகதை)

**ராபின்** (Robin) டீசி காமிக்ஸ் வரைகதை புத்தகத்தில் இடம்பெருகின்ற கற்பனை மீநாயகன் கதாப்பாத்திரமாகும். பாப் கார்னே, பில் பிங்கர் மற்றும் ஜெர்ரி ராபட்சன் ஆகியோரால் உருவாக்கப்பட்ட கற்பனையான வரைகதை கதாப்பாத்திரமாகும். இக்கதாப்பாத்திரம் பேட்மேன் எனும் சூப்பர்ஹீரோ கதாநாயகனுக்கு துணைநிற்கும் வகையில் உருவாக்கப்பட்டுள்ளது. பேட்மேன் மற்றும் ராபின் கூட்டணி *டைனமிக் டியோ* என்று அறியப்படுகிறது.

## வெளி இணைப்புகள்
* Robin on ஐ. எம். டி. பி இணையத்தளம்
* Extensive biography on Dick Grayson
* Extensive biography on Jason Todd
* Extensive biography on Tim Drake

பகுப்பு:அமெரிக்க மீநாயகன்கள்
பகுப்பு:டிசி வரைகதை மீநாயகன்கள்
பகுப்பு:மீநாயகன் திரைப்பட கதாபாத்திரங்கள்
நாட்டாணி

**நாட்டாணி** என்னும் கிராமம் தஞ்சைக்கு மேற்கே சுமார் 20கிமீ தொலைவில் அமைந்துள்ளது. எனினும் இது புதுக்கோட்டை மாவட்டம், கந்தர்வக்கோட்டை வட்டத்தைச் சார்ந்தது. முற்றிலும் இயற்கை சூழலோடு அமைந்துள்ள இக்கிராமத்தில் விவசாயமும் கூலியுமே முதன்மையான தொழில்கள்.

## மக்கள்
சுமார் 200 குடும்பங்களை கொண்ட இக்கிராமத்தில் இரண்டு சமுதாய மக்களே வாழ்கின்றனர். கள்ளர் சமுதாய மக்களும் பறையன் சமுதாய மக்களும் சகோதரத்துவத்துடன் வாழ்ந்து வருகின்றர். சுற்றுவட்ட கிராமங்களோடு நல்லிலக்கணத்தோடும் மரியாதையோடும் வாழ்ந்து வருகின்றனர்.

## குறிப்பிடத்தக்கவர்கள்
இந்த ஊரில் பிறந்த ச.சு.பழனிமாணிக்கம் இந்திய அரசில் நடுவண் இணை அமைச்சராக இருந்துள்ளார். கள்ளர் சமுதாயத்தில் 'வன்னியர்' என்ற பட்டப் பெயர் கொண்டவர் இவர்.

## சுற்றுலாத்தலம்
இந்தக் கிராமத்தில் "அணை" அமைந்திருக்கிறது, இது சிறந்த பொழுதுபோக்கு இடமாகவும் மாறி வருகிறது.

## கோயில்கள்
பண்டைய சோழர் நாடான இங்கு நான்குபுறமும் கோயில்கள் அமைந்துள்ளன. இக்கிராமத்தில் காவல் தெய்வமாக 'கருப்பையாவும் மதுரை வீரனும்' வணங்கப்படுகிறார்கள். படத்தளத்தியம்மன், முருகன் திருக்கோயில்கள் இங்கு உள்ளன.

## மேற்கோள்கள்

பகுப்பு:புதுக்கோட்டை மாவட்டத்திலுள்ள கிராமங்கள்
பாப் கார்னே

**பாப் கார்னே** (பிறப்பு**ராபர்ட் கான்**; அக்டோபர் 24, 1915 – நவம்பர் 3, 1998) என்பவர்  அமெரிக்க வரைகலை புத்தக உருவாக்குனர் ஆவார். இவர் பில் பிங்கர் என்பவருடன் இணைந்து டீசீ காமிக்ஸூக்கு பேட்மேன் கதாப்பாத்திரத்தினை உருவாக்கி தந்தவர். இதற்காக 1994ல் ஜேக் கிர்பை ஹால் ஆப் பேம் மற்றும் 1996ல் வில் ஈஸ்னர் காமிக் புக் ஹால் ஆப் பேம் ஆகிய விருதுகளைப் பெற்றா்.

பகுப்பு:1915 பிறப்புகள்
பகுப்பு:1998 இறப்புகள்
பகுப்பு:டிசி காமிக்ஸ்
மாறுதிசையாக்கி

**மாறுதிசையாக்கி** அல்லது **புரட்டி** அல்லது **நேர்மாற்றி** (*inverter*) என்பது, நேர்த்திசை மின்னழுத்தத்தையோ மின்னோட்டத்தையோ முறையே மாறுதிசை மின்னழுத்தமாகவோ மின்னோட்டமாகவோ மாற்றக்கூடிய ஒரு ஆற்றல் மின்னணுவியல் கருவி ஆகும்.  நிலைமாற்றம் செய்யக்கூடிய திண்மநிலை ஆற்றல் மின்னணு உறுப்புக்களான திரிதடையம், தைரிஸ்டர் போன்றவற்றால் இது செயல்படுகிறது.

இக்கருவி ஒரு அலைத்திருத்தியின் செயல்பாட்டைத் தலைகீழாகச் செய்யக்கூடியதாகும்.

பகுப்பு:மின்னியல்
வோல்ட்டா அடுக்கு

**வோல்ட்டா அடுக்கு** (*voltaic pile*) என்பது மின்னோட்டத்தைத் தொடர்ச்சியாக வழங்கக்கூடிய வகையில் உருவாக்கப்பட்ட முதலாவது மின்கலமாகும். 1800 ஆம் ஆண்டில் வோல்ட்டா என்பவரால் அமைக்கப்பட்ட இதில் நாகத்தகடும் செப்புத் தகடும் நீர்த்தக் கந்தக அமிலத்தில் தோய்த்தத் துணியினால் பிரிக்கப்பட்டுள்ளது. இதுபோல் ஒன்றன் மேல் ஒன்றாக பல அடுக்குகளைக் கொண்டது வோல்ட்டா அடுக்காகும். மின்னழுத்த வேறுபாட்டினைப் பெற இது உதவுகிறது. 1870களில் டைனமோ எனப்படும் மின்னாக்கிகள் கண்டுபிடிக்கப்படும் வரை 19ம் நூற்றாண்டில் மின் தொழிற்துறை முழுமையாக வோல்ட்டா மின்கலங்கள் மூலமே மின்வலுவைப் பெற்றன.

## மேற்கோள்கள்

பகுப்பு:மின் உற்பத்தி
பகுப்பு:மின்கலங்கள்
நேதாஜி சுபாஷ் சந்திர போஸ் இளைஞர் நற்பணி மன்றம்

thumb|right|நேதாஜி சுபாஷ் சந்திர போஸ் இளைஞர் நற்பணி மன்றம், சேர்ப்பாப்பட்டு
**நேதாஜி சுபாஷ் சந்திர போஸ் இளைஞர் நற்பணி மன்றம்** என்பது பல்வேறு ஊர்களில் இயங்கும் ஒரு இளையோர் அமைப்பு ஆகும்.  இவை இந்திய அரசின் விளையாட்டு மற்றும் இளைஞர் நல அமைச்சகத்தின் கீழ் செயல்படும் நேரு யுவகேந்திரா சங்கத்துடனும் இணைக்கப்பட்டுள்ளது.

இச்சங்கம், "இளைஞர்களின் எழுச்சி, கிராமத்தின் வளர்ச்சி" என்பதை அடிப்படையாகக் கொண்டது.  ஊர்களின் வளர்சிக்காக பல்வேறு பணிகளை செய்துவருகிறது.

கல்வி, சுகாதாரம், சுயதொழில், கலை, பண்பாடு மற்றும் விளையாட்டு தொடர்பான பணிகளுடன் விழிப்புணர்வு நிகழ்ச்சிகளையும் வழங்குவதும் இச் சங்கத்தின் செயல்பாடுகளாகும்.

பகுப்பு:தமிழ்நாட்டு அமைப்புகள்
பகுப்பு:விக்கித்தரவில்லாதவை
ஹக்குனா மட்டாட்டா (பாடல்)

"**ஹக்குனா மட்டாட்டா**" என்பது வால்ட் டிஸ்னி அனிமேசன் ஸ்டூடியோஸின் 32வது வரைகலை திரைப்படமான தி லயன் கிங் என்பதில் இடம்பெற்ற பாடலாகும்.  டான்சானியா நாட்டினர் பேசும் ஸ்வாஹிலி என்ற மொழியில் ஹக்குனா மட்டாட்டா என்றால் கவலை இல்லை என்று அர்த்தமாகும்.  தி லயன் கிங் திரைப்படத்தில் இடம்பெற்ற டிமோன் மற்றும் பும்பா கதாப்பாத்திரங்களின் குணத்தினை சுட்ட இந்தப் பாடல் பயன்படுத்தப்பட்டது.

## இவற்றையும் காண்க

## ஆதாரங்களும் மேற்கோள்களும்

## வெளி இணைப்புகள்
*Hakuna Matata Lyrics  from Disney-Facts.com 

பகுப்பு:தி லயன் கிங்
செல்லக்கிளி (தொலைக்காட்சித் தொடர்)

**செல்லக்கிளி** என்பது சன் தொலைக்காட்சியில் திசம்பர் 2, 2013 முதல் ஏப்ரல் 12, 2014 ஆம் ஆண்டு வரை திங்கள் முதல் சனி வரை காலை 10:30 மணிக்கு ஒளிபரப்பாகி, 109 அத்தியாயங்களுடன் நிறைவு பெற்ற குடும்பம் சார்ந்த தொலைக்காட்சி நாடகத் தொடர் ஆகும். இந்த தொடரை வி. எம் செந்தில்குமார் இயக்க, ஸ்ரீவித்யா, நளினி, சாக்சி சிவா, திலகா, காத்தாடி ராமமூர்த்தி போன்ற பலர் நடித்துள்ளனர். இந்த தொடர் ஒரு பெண்ணைக் காதலித்து கர்ப்பமாக்கி விட்டு ஏமாற்றி வேறொரு பெண்ணை திருமணம் செய்யும் ஆணின் கதையை சொல்லுகிறது.

## மேற்கோள்கள்

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2014 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
உணர்வுகள் (தொலைக்காட்சித் தொடர்)

*

*'உணர்வுகள்** திரைப்பட இயக்குநர் **சுரேஷ் கிருஷ்ணா** இயக்கிய தொலைக்காட்சி நெடுந்தொடர். இந்த தொடரில் முதல் முதலாக வெள்ளித்திரை நாயகி **அர்ச்சனா''' கதாநாயகியாக நடிக்கிறார். இந்த தொடர் திங்கள் முதல் வெள்ளி வரை இரவு 8 மணிக்கு புதுயுகம் தொலைக்காட்சியில் ஒளிபரப்பானது. இந்த தொடருக்கு பா விஜய் எழுதியுள்ளார். தேனிசை தென்றல் தேவா இசை அமைத்துயுள்ளார்.

## நடிகர்கள்
* அர்ச்சனா
* டெல்லி கணேஷ் 
* லக்ஷ்மி 
* சஞ்சய் 
* கலைராணி 
* விஜய் கிருஷ்ணராஜ் 
* சத்திய சாய்
* தமிழ்

## இவற்றை பார்க்க
* புதுயுகம் தொலைக்காட்சி நிகழ்ச்சிகள் மற்றும் தொடர்களின் பட்டியல்

## மேற்கோள்கள்
# உணர்வுகள் -சுரேஷ்கிருஷ்ணா இயக்கும் டிவி தொடர்!
# ஆறுவருடங்களுக்குப் பிறகு அர்ச்சனா 

## வெளி இணைப்புகள்
* புதுயுகம் தொலைக்காட்சி யூ ட்யுப்
* புதுயுகம் தொலைக்காட்சி வலையகம்

பகுப்பு:புதுயுகம் தொலைக்காட்சி நாடகங்கள்‎
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2014 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
மொரீசியசில் தமிழர் சமயம்

மொரிசியசில் வாழும் தமிழர்களில் பெரும்பான்மையானோர் இந்து சமயத்தைப் பின்பற்றுகின்றனர். நூற்றுக்கும் அதிகமான கோயில்கள் உள்ளன. இவை மொரீசியசு தமிழ்க் கோவில்கள் கூட்டிணைப்புடன் இணைக்கப்பட்டுள்ளன. பெரும்பாலானவை முருகன்,. மாரியம்மன் கோயில்கள் ஆகும்.
சில கோயில்களின் பட்டியல் கீழே தரப்பட்டுள்ளது.
மோக்கா:
* கணேஷ் கோவில் சங்கம், ரோஸ் ஹில்
* சந்தியூர் மாரியம்மன் கோயில், ரோஸ் ஹில்
* அக ரோஜா டிரெஃபிலெஸ் கூட்டமைப்பு
* எல்லை காத்தாயி அம்மன் கோயில், பியு சோங்கெஸ்
* ரியூனியன் தமிழ் தர்ம சங்கம்
* தமிழ் பரோபகார சங்கம், வாகோஸ்
* சிங்க் அர்பண்டுச் மாரியம்மன் வேலாயம் தமிழ் சங்கம், பீனிக்ஸ்
* பாரஸ்ட் சைடு தமிழ் அசோசியேசன், பாரஸ்ட் சைடு
* ஸ்வஸ்டிக தமிழ் கழகம், பாரஸ்ட் சைடு
* யூனியன் தமுள் டி மொரிஸ், கோரமண்டல்
போர்ட் லூயிஸ்:
* வெர்துன் சிவ சுப்பிரமணியர் சங்கம், வெர்துன்
* ஸ்ரீ தமிழ் சிவ சங்கம், மிலிடயர்
பம்பிளிமோசஸ்:
* தமிழ் ஆற்றுமை கழகம்
கிராண்ட் போர்ட்:
* திரௌபதி அம்மன் பெனெவலண்ட் சொசைட்டி

## மேலும் பார்க்கவும்

## இணைப்புகள்
*கோயில்களின் பட்டியல் 

பகுப்பு:மொரிசியத் தமிழர்
புதுக்கவிதை (தொலைக்காட்சித் தொடர்)

**புதுக்கவிதை** விஜய் தொலைக்காட்சியில் டிசம்பர் 16, 2013ஆம் ஆண்டு முதல் 29 மே 2015ஆம் ஆண்டு வரை திங்கள் முதல் வெள்ளி வரை மாலை 6:30 மணிக்கு ஒளிபரப்பாகி 361 அத்தியாயங்களுடன் நிறைவடைந்தது. இது ஒரு மாறுபட்ட கதைக்களத்தில் பயணிக்கும் காதல் தொடர். புதுக்கவிதையான பெண்ணுக்கும், மரபுக்கவிதையான ஆணுக்கும் இடையே மலரும் காதல்தான் கதை. இந்த தொடர் ஸ்டார் பிளஸ் ஸ்டார் ப்ளஸ் டிவியில் ஒளிபரப்பான Mann Kee Awaaz Pratigya என்ற தொடரின் மறுதயாரிப்பாகும்.

## நடிகர்கள்
* மகேஸ்வரி - காவ்யா
* தினேஷ் கோபாலசாமி - தனுஷ்

## இவற்றை பார்க்க
* விஜய் தொலைக்காட்சி நிகழ்ச்சிகளின் பட்டியல்

## வெளி இணைப்புகள்
* விஜய் டிவி யூ ட்யுப்
* விஜய் டிவி வலையகம்

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2015 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:இந்தியில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
வைதேகி (தொலைக்காட்சித் தொடர்)

**வைதேகி** ஜெயா தொலைக்காட்சியில் திங்கள் முதல் வெள்ளி வரை இரவு 10 மணிக்கு ஒளிபரப்பான மெகாதொடர் வைதேகி. இந்த தொடரில் நடிகராக அப்பாஸ்நடித்தார், மீனு கார்த்திகா என்ற புதுமுகம் அவருக்கு ஜோடியாக நடித்தார். வைதேகி என்னும் கதாபாத்திரத்துக்கு உயிர் கொடுத்திருப்பது குழந்தை நட்சத்திரம் ஜெனோ .

இந்த தொடர் பெப்ரவரி 14ம் திகதி முதல் நிறைவு பேன்றது, இந்த தொடருக்கு பதிலாக நடிகைகள் மகேஸ்வரி மற்றும் பாரதி இணைந்து நடிக்கும் **அதே கண்கள்** என்ற மர்மதொடர் பிப்ரவரி 17ம் திகதி முதல் ஒளிபரப்பாகவுள்ளது.

## கதை சுருக்கம்
குழந்தைகளின் மெல்லிய உணர்வையும், குழந்தை இல்லாத தம்பதிகளின் வலிய உணர்வுகளையும் சொல்கிறது. ஆண் நடிகர் ஒருவரின் வாழ்வை மையமாகக் கொண்ட இந்த தொடர்.

## நடிகர்கள்
* அப்பாஸ்
* மீனு கார்த்திகா
* ஜெனோ - வைதேகி
மற்றும் பலர்.

## குறிப்புகள்
# சாதகப் பறவைகள் சங்கர் தயாரிக்கும் டிவி தொடர் 'வைதேகி' - ஜெயா டிவியில் ஒளிபரப்பாகிறது 

## இவற்றை பார்க்க
* ஜெயா தொலைக்காட்சி நிகழ்ச்சிகளின் பட்டியல்

## வெளி இணைப்புகள்
* ஜெயா தொலைக்காட்சி வலையகம்
* ஜெயா தொலைக்காட்சி யூட்யுப்

பகுப்பு:ஜெயா தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2014 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
ரெங்கவிலாஸ் (தொலைக்காட்சித் தொடர்)

**ரெங்கவிலாஸ்** ஜெயா தொலைக்காட்சியில் திங்கள் முதல் வெள்ளி வரை இரவு 9 மணிக்கு ஒளிபரப்பான மெகாதொடர் ரெங்கவிலாஸ். சின்னத்திரையில் இதுவரை இல்லாத அளவுக்கு அதிக நட்சத்திரங்கள் நடித்த தொடர் என்ற பெருமை ‘ரெங்கவிலாசுக்கு’ கிடைத்திருக்கிறது. இயக்குநர் மணிபாரதி இயக்கி வரும் இந்த தொடரில் ஜெயசித்ரா, ராதாரவி, வடிவுக்கரசி, டெல்லி குமார், பூவிலங்கு மோகன், அனுராதா கிருஷ்ணமூர்த்தி உள்ளிட்ட எக்கச்சக்க நட்சத்திரங்கள் நடித்திருந்தனர்.

இந்த தொடர் பெப்ரவரி 21ம் திகதி முதல் நிறைவு பேன்றது.

## நடிகர்கள்
* ஜெயசித்ரா
* ராதாரவி
* வடிவுக்கரசி
* டெல்லி குமார்
* பூவிலங்கு மோகன்
* அனுராதா கிருஷ்ணமூர்த்தி
மற்றும் பலர்.

## படபிடிப்பு
‘சின்னத்திரையில் ஒரு சினிமா’ என்ற அடைமொழியுடன் தொடரும் இந்த தொடரின் கதை ஸ்ரீரங்கத்தில் நிகழ்வதாக அமைக்கப்பட்டிருக்கிறது. அதனால் படப்பிடிப்பும் அங்கேயே நடந்தது.

## குறிப்புகள்
# ஜெயசித்ரா – ராதாரவி நடிக்கும் ‘ரெங்கவிலாஸ்’: ஜெயாடிவியில் புதிய தொடர்

## இவற்றை பார்க்க
* ஜெயா தொலைக்காட்சி நிகழ்ச்சிகளின் பட்டியல்

## வெளி இணைப்புகள்
* ஜெயா தொலைக்காட்சி வலையகம்
* ஜெயா தொலைக்காட்சி யூட்யுப்
* ஜெயா தொலைக்காட்சி வலையகம்
* ஜெயா தொலைக்காட்சி யூட்யுப்

பகுப்பு:ஜெயா தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2014 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
இந்திய தொழிற் சங்க மையம்

**இந்திய தொழிற்சங்க மையம்** (), () ஒரு‍ இந்திய அளவிலான  தொழிற்சங்கம் ஆகும். இந்திய அளவில் அதிக தொழிலாளர்களைக் கொண்டுள்ள அமைப்பாகும். இந்தியாவில் உள்ள  28 மாநிலங்கள் 9 யூனியன் பிரதேசங்களிலும் செயல்பட்டு வருகிறது குறிப்பாக மேற்கு வங்கம், மகாராஷ்டிரம்,  திரிபுரா, கேரளா, தமிழ்நாடு, ஆந்திரப் பிரதேசம், தெலுங்காணா போன்ற  மாநிலங்களில் வலுவான அமைப்பாக செயல்பட்டு‍ வருகிறது. 

## மூலம்

## வெளி இணைப்பு
http://www.citucentre.org/ 

பகுப்பு:தொழிற்சங்கங்கள்
பகுப்பு:இந்திய தொழிற்சங்கங்கள்
கெலன் (கிரேக்கர்)

**கெலன்** (*Helen*, மாற்றுப் பெயர்ப்பு:*ஹெலன்*) கிரேக்கத் தொன்மவியலில் ஓர் முதன்மையான பெண்ணாவார். உலகிலேயே மிகவும் அழகானவராக கருதப்படுபவர். திராயன் போரிலும் ஓமரின் *[[இலியட்]]டிலும்* முதன்மையான இடம் பெற்றுள்ளார். இவருக்காகத்தான் பலநாட்டு மன்னர்களும் திராயன் போரில் சண்டையிட்டு திராயும் அழிபட்டது.

கெலன்  சியுசு கடவுளுக்கும்  எசுபார்த்தாவின் மன்னன் மனைவி லெடாவிற்கும் பிறந்தவள். *கேசுடர்* மற்றும் *போலிடியூக்சு* என்ற சகோதரர்களையும் *கிளைடைம்னெசுட்டிரா* என்ற சகோதரியையும் உடையவள்.  கெலன், மெனெலசு என்ற இளவரசனை சுயம்வரத்தில் தெரிந்து திருமணம் செய்து எசுபார்த்தாவின் அரசியாக விளங்கினாள். இவர்கள் இருவருக்கும் எர்மியோன் என்ற பெண் மகவு பிறந்தது. பின்னதாக  பாரிசு என்ற திராய் நாட்டு இளவரசன் எசுப்பார்த்தாவிற்கு வந்தான். அப்ரோடிட் என்ற காதல் தேவதையே அழகானவளாக ஒரு வழக்கில் தீர்ப்புச் சொன்னதனால் பாரிசு, கெலனை ஒரு வரமாகப் பெற்றிருந்தான். இதனால் பாரிசு கெலனைக் கவர்ந்து திராய்க்குக் கொண்டு சென்றான். இதுவே திராயன் போர் மூள காரணமாக அமைந்தது.

## வெளி இணைப்புகள்

*An analysis of the legend including historical evidence of worship as a goddess.
*See reviews of *Helen of Troy: Goddess, Princess, Whore* by Bettany Hughes (2005) New York: Alfred A. Knopf. , which has been translated into ten languages, on http://www.bettanyhughes.co.uk/

பகுப்பு:கிரேக்கத் தொன்மவியல்
பகுப்பு:கிரேக்கர்கள்
பகுப்பு:வரலாற்றில் பெண்கள்
அலை ஓசை (புதினம்)

கல்கியின் அலை ஓசை ஒரு  சாகித்ய அகாதமி விருது பெற்ற முதல் புதினம் ஆகும்.  கதைக் களம் 1934இல் தொடங்கி 1948 காந்தியின் இறப்பு வரை கதைக்களம் அமைந்துள்ளது. 

## பாகங்கள்
இது நான்கு பாகங்களைைக் கொண்ட புதினம்  ஆகும். அவை, 
# பூகம்பம்
# புயல்
# எரிமலை 
# பிரளயம் என்பன ஆகும்.

## பூகம்பம்

# தபால்சாவடி
# தாயின் உள்ளம்
# பம்பாய்க் கட்டிடம்
# வாசலில் ரகளை
# கிட்டாவய்யர் குடும்பம்
# மந்திராலோசனை
# பத்மாபுரம்
# சௌந்தர ராகவன்
# கதவு திறந்தது
# காமாட்சி அம்மாள்
# "என்னைக் கேட்டால்"
# கராச்சியில் நடந்தது
# வானம் இடிந்தது
# வண்டி வந்தது
# ராஜத்தின் ரகசியம்
# தேவி பராசக்தி
# துரைசாமியின் இல்லறம்
# மூன்று நண்பர்கள்
# மோட்டார் விபத்து
# அம்மாஞ்சி அறிமுகம்
# சீதாவின் காதலன்
# கன்னத்தில் ஒருஅறை
# இது என்ன ஓசை?
# நெஞ்சு விம்மியது
# கண்கள் பேசின
# மலர் பொழிந்தது!
# இடி விழுந்தது!
# நிச்சயதார்த்தம்
# பீஹார்க் கடிதம்
# இதுவா உன் கதி?
# மதகடிச் சண்டை
# காதலர் உலகம்
# அத்தையும் மருமகனும்
# கலியாணமும் கண்ணீரும்

## புயல்

# டில்லிப் பிரயாணம்
# ரயில்வே சந்திப்பு
# துயரத்தின் வித்து
# சாலை முனையில்
# ஹரிபுரா காங்கிரஸ்
# பாதிக் கல்யாணம்
# லலிதாவின் கடிதம்
# சீதாவின் பதில்
# மல்லிகை மாடம்
# பகற் கனவு
# தாஜ்மகால்
# சரித்திர நிபுணர்
# ரஜினிபூர் ஏரி
# ரஜினிபூர் ஏரி (2)
# புனர் ஜென்மம்
# தேவபட்டணம் தேர்தல்
# "லலிதா! பயமாயிருக்கிறது...!"
# "யார் அங்கே?"
# "ஹலோ போலீஸ்!"
# பாரம் நீங்கிற்று
# ரஜினிபூர் பைத்தியக்காரி
# கதவு திறந்தது!
# தாரிணியின் கதை
# நல்ல மாமியார்
# "சுட்டு விடுவேன்!"
# பேச்சு யுத்தம்
# பிரயாணக் காரணம்
# கடல் பொங்கிற்று

## எரிமலை

# ஊதுவத்தி வியாபாரி
# "ஜப்பான் வரட்டும்!"
# ஆண்டு நிறைவில் அடிதடி
# பால சந்நியாசி
# வெற்றி ரகசியம்
# கலியாணம் அவசியமா?
# வெள்ளி வீதியிலே
# மரத்தடியில்
# இதயம் நின்றது
# ஒரே வழிதான்!
# ராகவன் மனக் கவலை
# "சூரியா! போய்விடு!"
# "பதிவிரதையானால்...?"
# இருண்ட மண்டபம்
# "இன்னொருவர் இரகசியம்"
# சீதாபஹரணம்
# யமுனை தடுத்தது
# மண்டை உடைந்தது
# இது என்ன உலகம்?
# சிங்காரப் பூங்காவில்
# குற்றச்சாட்டு
# விடுதலை
# உல்லாச வேளை
# வெடித்த எரிமலை
# லலிதாவின் கடிதம்
# கவலை தீர்ந்தது!

## பிரளயம்

# தாயின் மனக்குறை
# "சீதா வருகிறாள்!"
# டாக்டரின் உத்தரவு
# காதல் என்னும் மாயை
# மாயா மோகினி
# நீர்மேற் குமிழி
# நித்திய வாழ்வு
# "மாமழை போற்றுதும்"
# பட்டாபியின் புனர்ஜென்மம்
# எலெக்ஷன் சனியன்
# பட்டாபியின் பதவி மோகம்
# சீதாவின் பெருமிதம்
# ராகவன் பகற் கனவு
# ரஜினிபூர் ராஜகுமாரி
# கங்காபாயின் கதை
# ரமாமணியின் தோல்வி
# படிகள் பிழைத்தன!
# பட்டாபியின் வெற்றி
# பாம்புக்கு வார்த்த பால்
# அதிர்ச்சிக்குமேல் அதிர்ச்சி
# கண்கண்ட தெய்வம்
# டைரக்டர் சியாம சுந்தர்
# சீதாவின் பிரார்த்தனை
# என் சொர்க்கம்
# அடுத்த ஆண்டு
# தந்தியின் மர்மம்
# இருளில் ஒரு குரல்
# நரக வாசல் திறந்தது!
# சீமந்த புத்திரி
# "மரணமே! வா!"
# பிழைத்த அகதி
# ராகவன் துயரம்
# ராகவன் கோபம்
# சீதாவின் ஆவி
# பானிபத் முகாம்
# ஜனவரி 31ம் தேதி
# ராகவனும் தாரிணியும்
# மணி அடித்தது!
# கடவுளின் கருணை
# "பாக்கியசாலி சீதா!"
# சூரியாவின் இதயம்
# லலிதாவின் மன்னி
# பாமா விஜயம்

## மேற்கோள்கள்

## வெளி இணைப்புகள்

* அலை ஓசை - முழுவதும் - யூனிகோட் மற்றும் பிடிஎப் வடிவில் - சென்னைநூலகம்.காம்

பகுப்பு:சாகித்திய அகாதமி விருது பெற்ற தமிழ் நூல்கள்
பகுப்பு:தமிழ்ப் புதினங்கள்
பகுப்பு:கல்கியின் புதினங்கள்
பாரிசு (கிரேக்கர்)

**பாரிசு**, (*Paris*) அல்லது **அலெக்சாந்திரோசு** (*Alexandros*)  கிரேக்கத் தொன்மவியலில் ஓர் முக்கிய நபராகும். திராயன் போரிலும் ஓமரின் *[[இலியட்]]டிலும்* முதன்மையான பங்கு உடையவன்.

அலெக்சாந்திரோசு (பாரிசு)  திராயின் மன்னன் பிரையமிற்கும்  அரசி எகூபாவிற்கும் மகனாகப் பிறந்தவன். பிறந்த குழந்தையால் திராய் அழிவுறும் என்ற குறிமொழிகளால் அச்சமுற்ற மன்னன் தன் மகன் விலங்குகளால் உயிரிழக்க காட்டில் விட்டான்.  ஆனால் அக்குழந்தையை மற்றொருவன் கண்டெடுத்து பாரிசு எனப் பெயரிட்டு வளர்த்து வந்தான்.

மூன்று தேவதைகளுக்குள் தங்களில் யார் அழகு என்றெழுந்த பிணக்கில் தீர்ப்பு வழங்கப் பணிக்கப் பட்டான். தன்னை அழகானவளாக தெரிந்தெடுத்தால் உலகிலேயே மிகவும் அழகிய ஹெலனை பெற்றுத் தருவதாக வாக்களித்த அப்ரடைட்டியே அழகானவளாக தீர்ப்பளிக்கிறான். இதனால்  மெனெலசுவைத் திருமணம் செய்து கொண்டு எசுபார்த்தாவின் அரசியாக விளங்கிய ஹெலனை ஒரு தந்திரம் செய்து தன்னுடன் கூட்டிச் செல்கிறான். இதுவே  திராயன் போர் மூள முதன்மைக் காரணமாக அமைந்தது.

பாரிசு ஒரு நஞ்சூட்டப்பட்ட அம்பினை அச்சிலிசின் கால்களில்  எய்து உயிரிழக்க வைக்கிறான். இறுதியில் பிலோக்டெடெசால் கொல்லப்படுகிறான்.

பகுப்பு:கிரேக்கத் தொன்மவியல்
பகுப்பு:கிரேக்கர்கள்

## மேற்கோள்கள்
காந்தியடிகள் நற்பணி கழகம்

**காந்தியடிகள் நற்பணி கழகம்** கும்பகோணத்தில் உள்ளது. இதன் நிறுவனர் கு. பாலசுப்ரமணியம் ஆவார். இக்கழகம் 1975 ஆம் ஆண்டு தொடங்கப்பட்டது.

இக்கழகம் தொடங்கப்பட்ட காலத்திலிருந்து ஏழை மாணவர்களுக்கு இலவசமாக படிக்க உதவி செய்து வருகிறது. படிப்பை பாதியில் நிறுத்தியவர்கள், படிக்க வசதியற்றவர்கள் போன்றவர்களுக்கு பயிற்சி வகுப்புகள் அளிக்கப்படுகிறது. எட்டாம் வகுப்பு, பத்தாம் வகுப்பு, பன்னிரண்டாம் வகுப்பு ஆகியவை இங்கு நடத்தப்படுகிறது. இங்கு படிக்கும் மாணவர்களிடம் கட்டணம் எதுவும் வாங்குவதில்லை.

## வெளி இணைப்புகள்
*காந்தியடிகள் நற்பணி கழகம்!

பகுப்பு:தமிழ்நாட்டு அமைப்புகள்
புள்ளியியல் செயல்முறை கட்டுப்பாடு

**புள்ளிவிவர செயல்முறை கட்டுப்பாடு** என்பது புள்ளியியல் முறைகள் பயன்படுத்துகின்ற தர கட்டுப்பாட்டு முறை ஆகும். இது ஒரு செயல்பாட்டை கண்காணிக்கவும் கட்டுப்படுத்தவும் பயன்படுகிறது. ஒரு செயல்பாட்டை கண்காணிப்பதும கட்டுப்படுத்துவதும் அந்த செயல்பாடு தனது முழு திறனுடன் செயல்பாடுவதை உறுதி செய்கிறது.

## வரலாறு
புள்ளியியல் செயல்முறை கட்டுப்பாடு தொடர்பான கருத்துக்கள் ஆரம்பத்தில் 1920 ஆம் ஆண்டில் பெல் ஆய்வகத்தின் டாக்டர் வால்டர் ஷேவார்ட் ஆல் உருவாக்கப்பட்டது. பின்னர் வி எட்வர்ட் டெமிங் மூலம் மேம்படுத்தப்பட்டது.

பகுப்பு:புள்ளியியல்
பகுப்பு:உற்பத்தியும், தயாரிப்பும்
உறவுகள் சங்கமம் (தொலைக்காட்சித் தொடர்)

**உறவுகள் சங்கமம்** ராஜ் தொலைக்காட்சியில்  2013 அக்டோபர் 24, அன்றிலிருந்து, திங்கள் முதல் வெள்ளி வரை இரவு 9.30 மணிக்கு ஒளிபரப்பான மெகாதொடர். இந்த தொடரில் பல முன்னணி நட்சத்திரங்கள் நடித்திருந்தனர். இந்த தொடருக்காக திரைப்பட நடிகை சுகன்யா முதல் முதலாக பாடியுள்ளார்.

## நடிகர்கள்
* யுவராணி 
* பாரதி 
* கிருத்திகா  
* வடிவுக்கரசி  
* பூஜா 
* ச.கவிதா 
* ரம்யா 
* அப்சர் 
* ஷ்யாம் கணேஷ்  
* வெங்கட் 
* தேவ் 
* நேத்திரன் 
* பாண்டு 
* அய்யப்பன் 
* அடோ மனோகர்  
* ஸ்ரீதர்  
* அஜய்ரதினம் 
* ஜெகன் நாத்  
* அழகு  
* அமரசிகாமணி  
* குமரேசன்  
* தேவிகிருபா 
* கே.ச ஜெயலக்ஷ்மி  
* சுஜாதா 
* சோபனா 
* ஸ்ரீகாமு  
* சங்கிதாபாலன் 
* நாகலட்சுமி 
* சந்திவில்யம்ஸ்  
* நித்தியாரவிந்தர் 
* சாந்திஅனந்தராஜ் 
* பேபி ஸ்ரீஜா

## மேற்கோள்கள்

## வெளி இணைப்புகள்
* ராஜ் தொலைக்காட்சி வலையகம்  
* ராஜ் தொலைக்காட்சி யூட்யுப்

பகுப்பு:ராஜ் தொலைக்காட்சி நிகழ்ச்சிகள்‎
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2014 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
அக்னி பறவை (தொலைக்காட்சித் தொடர்)

**அக்னி பறவை** இந்த தொடர் (திங்கள் முதல் வெள்ளி வரை இரவு 8.30 மணிக்கு) புதுயுகம் தொலைக்காட்சியில் ஒளிபரப்பானது. இத் தொடரில் சிம்ரன் முக்கியக் கதாபாத்திரத்தில் நடிக்கின்றார். அக்னி பறவைத் தொடர் ஒரு உண்மைக் கதை ஆகும்.

## நடிகர்கள்
* சிம்ரன் 
* மனுஷ்  
* டாக்டர் ஷர்மிளா 
* பாலாம்பிகா 
* மகேஷ் 
* ரவிகாந்த்  
* வெங்கட் ரங்கநாதன்
* மதுமிளா 
* ரிந்து ரவி 
* சுசித்திரா 
* உஷா சாய் 
* திபா சங்கர்

## இவற்றை பார்க்க
* புதுயுகம் தொலைக்காட்சி நிகழ்ச்சிகள் மற்றும் தொடர்களின் பட்டியல்

## மேற்கோள்கள்

## வெளி இணைப்புகள்
* புதுயுகம் தொலைக்காட்சி யூ ட்யுப்
* புதுயுகம் தொலைக்காட்சி வலையகம்

பகுப்பு:புதுயுகம் தொலைக்காட்சி நாடகங்கள்‎
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2014 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
நடத்தைக்குரிய பகுப்பாய்வியல்

**நடத்தைக்குரிய பகுப்பாய்வியல்** (*behavioral analytics*) என்பது வணிகப் பகுப்பாய்வியலின் ஒரு பகுதியாகும். இது பொதுவாக மின் வாணிகம், சமூக வலைத்தலங்களில் பயனர்களின் நடத்தைக்குரிய விடயங்களை அறிய உதவுகிறது. நடத்தைக்குரிய பகுப்பாய்வியல் இணையப் பயன்பாட்டில், மின் வாணிக பயனர்களின் தகவல்களை கூகிள் பகுப்பாய்வியல் கருவி மூலம் பகுப்பாய உதவுகிறது.

## எடுத்துக்காட்டுகள்
* அமெசான்.காம் தனது பயனர்கள் வாங்கும் பொருட்களை வைத்து அவர்களுக்கு வேறு சில பொருட்களை பரிந்துரை செய்கிறது.
* வங்கிகள் நடைத்தைக்குரிய பகுப்பாய்வின் மூலம் புதிய வாடிக்கையாளர்களை உருவாக்குகின்றனர்.

## வகைகள்
* மின் வாணிகம் மற்றும் சில்லறை வணிகம் - தயாரிப்பு பரிந்துரைகள் மற்றும் எதிர்கால விற்பனைப் போக்குகளைல் கணிப்பதற்காக
* இணைப்பிலுள்ள விளையாட்டுக்கள் - எதிர்கால வெளியீடுகளில் பயன்பாட்டின் போக்குகள், சுமை, மற்றும் பயனர் விருப்பத்தைக் கணிப்பதற்காக
* குழு பகுப்பாய்வியல் - பயனர் குழுவின் நடத்தையை வைத்து அவர்களின் செயல்பாடுகளையும் நடத்தையையும் புரிய முற்படுதல்

பகுப்பு:வணிகம்
மதுரை மையச் சிறை

**மதுரை மையச் சிறை** (*Madurai Central Prison*)  தமிழ்நாட்டிலுள்ள மதுரையில் அமைக்கப்பட்டுள்ள சிறைச்சாலையாகும். இது 1865-ஆம் ஆண்டில் கட்டப்பட்டது. இங்கு 1252 கைதிகளை வைக்கும் வசதி உள்ளது. இச் சிறைச்சாலை 31 ஏக்கர் பரப்பளவில் அமைந்துள்ளது. இச்சிறையில் பெண் சிறைக் கைதிகளின் வளாகம் உள்ளது.
இச்சிறை வளாகத்துள் இந்திராகாந்தி தேசிய திறந்தவெளி பல்கலைக்கழகத்தின் (IGNOU) மையம் உள்ளது. இப்பல்கலைககழகம் நடத்தும் படிப்புகளில் கைதிகள் இலவசமாகச் சேர்த்துக் கொள்ளப்படுகின்றனர் (அதற்கான செலவை அரசாங்கமே ஏற்றுக் கொள்கிறது). அவர்களுக்கான பல்கலைக்கழக இறுதித் தேர்வுகளும் இவ்வளாகத்துள்ளாகவே நடத்தப்படுகின்றன.

## இடமாற்றம்
மதுரையிலிருந்து 23 கிலோ மீட்டர் தொலைவில் உள்ள திருவாதவூர் அருகே அமைந்த இடையபட்டி  கிராமத்தில் 85 ஏக்கர் நிலத்தில் அனைத்து வசதிகளுடன் மதுரை மத்திய சிறை கட்ட தமிழ்நாடு அரசு ஒப்புதல் வழங்கியுள்ளது. தமிழ்நாடு காவலர் வீட்டு வசதி கழகம் மூலம் கட்டுமான பணி நடக்க உள்ளது. இதற்கான திட்ட அறிக்கை தயாரிக்கும் பணி துவங்கியுள்ளது. 

## மேற்கோள்கள்

## வெளி இணைப்புகள்
*தமிழ்நாடு சிறைச்சாலைத் துறை இணையதளம் 
*மதுரை மையச் சிறை அமைவிடம்

பகுப்பு:தமிழகச் சிறைகள்
பகுப்பு:மதுரை
பகுப்பு:மதுரை மாவட்டம்
நாட் கிங் கோல்

**நாட் கிங் கோல்** (ஆங்கிலம்:* Nat King Cole*, வாழ்ந்த காலம்: மார்ச் 17, 1919  முதல் பிப்ரவரி 15, 1965 வரை) அமெரிக்காவைச் சார்ந்த பாடகர், இசையமைப்பாளர் ஆவார். இவரது இயற்பெயர் நதானியேல் ஆடம்ஸ் கோல்ஸ் (Nathaniel Adams Coles). இவரது *[[ஜாஸ்]]* இசைப் பாடல்கள் புகழ் மிக்கவை. தொலைக்காட்சி நிகழ்ச்சிகள் நடத்திய முதல் ஆப்பிரிக்க அமெரிக்கர்களில் இவரும் ஒருவர் ஆவார். இவர் தனது மரணம் வரை உலகப் புகழுடன் விளங்கினார். 1930-களின் மத்தியில் இவர்  தனது இசைக் கச்சேரியைத் தொடங்கினார். 1943-ல் ஒலிப்பதிவு செய்யப்படட இவரது *ஸ்டெரெட்டன் அப் அண்ட் ப்ளை ரைட்* (Straighten Up and Fly Right) மூலம் புகழ் பெற ஆரம்பித்தார். *என்.பி.ஸி* தொலைக்காட்சியில் 1956 ஆம் ஆண்டு நவம்பர் மாதம் 5 ஆம் தியதி தனது முதல் நிகழ்ச்சியை நடத்தினார். அளவிற்கு அதிகமான புகைப்பிடிக்கும் பழக்கமுடைய இவர் *தொண்டைப் புற்று நோயால்* மரணமடைந்தார்.
## மேற்கோள்கள்

பகுப்பு:அமெரிக்க இசைக் கலைஞர்கள்
பகுப்பு:1919 பிறப்புகள்
பகுப்பு:1965 இறப்புகள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
எசுபார்த்தா

**எசுபார்த்தா** (*Sparta*, தோரிக் கிரேக்கம்: ; அத்திக் கிரேக்கம்: ), அல்லது **லாசெடெமன்** (*Lacedaemon*) பண்டைய கிரேக்கத்தில் இருந்த முதன்மையான  நகர அரசு ஆகும்.  இது பெலோபோனிய மூவலந்தீவின் தென்கிழக்கில் லகோனியாவில் யூரோடாசு ஆற்றங்கரையில் அமைந்திருந்தது.  கி.மு 10ஆம் நூற்றாண்டில் டோரியர்களின் படையெடுப்பிற்குப் பிறகு இது ஓர் அரசியல் முதன்மைப் பெற்றது.  கிட்டத்தட்ட கி.மு 650இல், இது பண்டைய கிரேக்கத்தின் வலுவான படை கொண்ட நாடாக விளங்கியது.
## மேற்சான்றுகள்

பகுப்பு:கிரேக்க நகரங்கள்
பகுப்பு:பண்டைய கிரேக்க நகர அரசுகள்
பகுப்பு:எசுபார்த்தா
அடிமை உடைமை அரசு

வர்க்கங்களாக சமுதாயம் பிரிபட்டிருந்த போது ஆளும் வர்க்கம்  பெற்றுள்ள சலுகைகளைக் காப்பாற்றிக் கொள்வதற்காக ஒரு தனி இயந்திரம் தேவையாய் இருந்தது சமுதாயத்தில் உழைப்பாளி மக்களை ஒடுக்குவதற்காக வந்த, அமைந்த இயந்திரம் **அடிமை உடைமை அரசு** எனப்பட்டது. 

## அரசின் தன்மை
ஒரு வர்க்கம் மற்றொரு வர்க்கத்தை ஒடுக்குவதற்கான ஒரு இயந்திரமாகவே அரசு எப்போதும் இருந்து வந்திருக்கிறது. அடிமை உடைமையாளர்களின் அரசாக இருந்து அடிமைகளை அடக்கி வைத்திருக்க பயன்பட்டதாகவும்,  அடிமைகளைச் சுரண்டும் அதிகாரத்தை அடிமை உடைமையாளர்களுக்கு இது வழங்கியதாகவும் அறியப்படுகிறது.

## மேலும் பார்க்கவும்
*பொதுவுடமை
*பொதுவுடைமை அறிக்கை 
*இடதுசாரி அரசியல்

## சான்றாவணம்


பகுப்பு:பொருளாதார முறைமைகள்
பகுப்பு:அரசியல் மெய்யியல்

பகுப்பு:இடதுசாரி அரசியல்
முருகு சுந்தரம்

**முருகு சுந்தரம்** (*Murugu Sundaram*, 26 திசம்பர் 1929 – 12 சனவரி 2007) தமிழ்க் கவிஞராவார். இவரை மறுமலர்ச்சிக் கவிஞர் என்று போற்றுகின்றனர்.

## வாழ்க்கை வரலாறு

1929ஆம் ஆண்டு திருச்செங்கோடு ஊரில் முருகேசன் - பாவாய் தம்பதியனருக்கு மகனாக முருகுசுந்தரம் பிறந்தார். இளநிலை கல்வியும், புலவர் பட்டமும் பெற்று மேல்நிலைப்பள்ளி ஆசிரியராகவும், தலைமை ஆசிரியராகவும் பணியாற்றியுள்ளார். 1960ஆம் ஆண்டு தனது முதல் கவிதையை எழுதினார்.

## இயற்றிய நூல்கள்
முருகு சுந்தரம் இயற்றிய இருபத்து ஆறு நூல்களும் அரசுடமையாக்கப்பட்டுள்ளன.

# அரும்புகள் மொட்டுகள் மலர்கள் (நூல்)
# இந்திய இலக்கியச் சிற்பிகள் (நூல்)
# எரிநட்சத்திரம் (நூல்)
# கட்டடமும் கதையும் (நூல்)
# கடை திறப்பு (நூல்)
# காந்தியின் வாழ்க்கையிலே (நூல்)
# குயில் கூவிக்கொண்டிருக்கும் (நூல்)
# குயில்களும் இளவேனில்களும் (நூல்)
# கென்னடி வீர வரலாறு (நூல்); 1965; சிவலிங்கம் பப்ளிஷிங் ஹவுஸ், ஈரோடு.
# சந்தனப்பேழை (நூல்)
# சுரதா ஓர் ஒப்பாய்வு (நூல்)
# தமிழகத்தில் குறிஞ்சி வளம் (நூல்)
# தீர்த்தக் கரையினிலே (நூல்)
# பனித்துளிகள் (நூல்)
# பாட்டும் கதையும் (நூல்)
# பாரதி பிறந்தார் (நூல்)
# பாரும் போரும் (நூல்)
# பாவேந்தர் ஒரு பல்கலைக்கழகம் (நூல்)
# பாவேந்தர் நினைவுகள் (நூல்)
# பாவேந்தர் படைப்பில் அங்கதம் (நூல்)
# புகழ்பெற்ற புதுக்கவிஞர்கள் (நூல்)
# புதுவைக் கல்லறையில் புதிய மலர்கள் (நூல்)
# மலரும் மஞ்சமும் (நூல்)
# முருகுசுந்தரம் கவிதைகள் (நூல்)
# வள்ளுவர் வழியில் காந்தியம் (நூல்)
# வெள்ளையானை (நூல்)

## ஆதாரங்களும் மேற்கோள்களும்

## குறிப்புகள்

இந்திய இலக்கியச் சிற்பிகள்-முருகு சுந்தரம், ஆசிரியர்:சேலம் கு.கணேசன், சாகித்திய அகாதமி

பகுப்பு:தமிழ்க் கவிஞர்கள்
பகுப்பு:நாட்டுடைமை நூல்களின் ஆசிரியர்கள்
பகுப்பு:நாமக்கல் மாவட்ட மக்கள்
பகுப்பு:1929 பிறப்புகள்
பகுப்பு:2007 இறப்புகள்
இராமோஜி திரைப்பட நகர்

**இராமோஜி திரைப்பட நகர்** ( Ramoji Film City ) என்பது மிகப் பெரியதும் முழுமையானதும் தொழில்துறை ரீதியாக சிறப்பாக திட்டமிட்டு உருவாக்கப்பட்ட ஒரு திரைப்பட நகராகும். திரைப்படங்கள் எடுப்பதற்கு ஏற்ற எல்லா வசதிகளையும் உள்ளடக்கிய இடமாகும். ஐதராபாத்திலிருந்து 25 கிலோ மீட்டடர் தொலைவிலுள்ள இவ்விடம் 1500 ஏக்கர் பரப்பினைக் கொண்டது. ஆலிவுட் நகரைவிட சிறப்பானவசதிகளைக் கொண்டதாகக் கருதப்படுகிறது. ஒருவிதமான இந்தக் கனவுலகிற்குச் சென்றுவர பேருந்துகள் இயக்கப்படுகின்றன. பெரியத்தோட்டங்கள், படம் எடுக்கும் அரங்குகள், உணவகம், கடைகள், மனமகிழ் இடங்கள் என பலவும் உள்ளன. ஐந்து நட்சத்திர மற்றும் மூன்று நட்சத்திர தங்கும் விடுதிகள் உள்ளன. உதவுவதற்கு ஏராளமான பணியாளர்கள் அமர்த்தப்பட்டுள்ளனர்.

## படத் தொகுப்பு

File:Ramoji entrance.jpg| நுழைவாயில்
File:Ramojifilmcity hyderabad.jpg|தில்லியின் மொகலாய தோட்டம்,
File:Vrindavan garden setting.jpg|மைசூரின் பிருந்தாவனம்
File:Ramoji 14.jpg|ஒரு திரைப்படத்திற்காகப் போடப்பட்ட அரங்கு
File:Ramoji Film City 111.jpg|உட்புறம்


## மேற்கோள்கள்

## வெளி இணைப்புகள்

* அதிகாரபூர்வ தளம்
* இராமோஜி திரைப்பட நகர் படங்கள் 

பகுப்பு:ஐதராபாத்து
த. கோவேந்தன்

**த. கோவேந்தன்** (பிறப்பு: 21 சூன் 1932) என்பவர் தமிழ் எழுத்தாளரும், கவிஞருமாவார். இவருடைய நூல்கள் நாட்டுடைமையாக்கப்பட்டுள்ளன.

## வாழ்க்கை வரலாறு
1932ம் ஆண்டு வே.மு. தங்கவேல், குயிலம்மாள் தம்பதியினருக்கு மகனாக கோவிந்தன் பிறந்தர். இவருடைய இயற்பெயர் கோவிந்தசாமி என்பதாகும்.

## பணிகள்
*வானம்பாடி* என்னும் இலக்கிய மாதயிதழில் ஆசிரியராக இருந்தார். "காவேரிக்கவிராயர்", "சொல்லேருழவர்" என்னும் புனைப்பெயர்களிலும் பல பாடல்களை எழுதியுள்ளார்.

## இயற்றப்பட்ட நூல்கள்
# அமிழ்தின் ஊற்று (கவிதை)
# அறிவியல் நோக்கில் காலமும் கடிகாரமும்
# அன்பு வெள்ளம்
# அன்பொடு புணர்ந்த ஐந்திணை (குறிஞ்சி)
# அன்பொடு புணர்ந்த ஐந்திணை (நெய்தல்)
# அன்பொடு புணர்ந்த ஐந்திணை (பாலை)
# அன்பொடு புணர்ந்த ஐந்திணை (மருதம்)
# ஆஸ்கார் ஒயில்டு சலோம்
# இக்பால் இலக்கியமும் வாழ்வும்
# இரவீந்திரநாத தாகுர் எண்ணக் களஞ்சியம்
# உமர்கய்யாம் வாழ்வும் இலக்கியமும்
# ஏட்டில் இல்லாத மகாபாரதக் கதைகள்
# கல்விச் செல்வம்
# காளிதாசன் உவமைகள்
# குறும்பா
# சர்வ சமயச் சிந்தனைகள்
# சித்தர்களின் பூசா விதிகள்
# சிந்தனைச் செம்மலர்கள்
# சிரிக்க சிந்திக்க சிறுவர் கதைகள்
# சிறந்த வாழ்வுக்குச் சில யோசனைகள்
# செந்தமிழ்ப் பெட்டகம்(முதல் பாகம்)
# செந்தமிழ்ப் பெட்டகம்(இரண்டு பாகம்)
# சோவியத்துக் கவிஞர் நூற்றுவர்
# தமிழ் எழுத்தின் தோற்றமும் வளர்ச்சியும்
# தாவோ ஆண் பெண் அன்புறவு
# திருப்புகழ் மெய்ப்பொருள் தெளிவுரை-1
# திருவில்லிபுத்தூர் ஆண்டாள் பிள்ளைத்தமிழ்
# நற்றமிழில் நால் வேதம்
# பாப்பா முதல் பாட்டி வரை
# பாரதத்தில் செழித்த வைணவம்
# பாரதிதாசன் கதைப்பாடல்கள்

## ஆதாரங்களும் மேற்கோள்களும்

## வெளி இணைப்புகள்

பகுப்பு:நாட்டுடைமை நூல்களின் ஆசிரியர்கள்
பகுப்பு:தமிழ்க் கவிஞர்கள்
பகுப்பு:1932 பிறப்புகள்
நாரா. நாச்சியப்பன்

**நாரா. நாச்சியப்பன்** ஒரு தமிழ் எழுத்தாளராவார். இவருடைய நூல்கள் நாட்டுடைமையாக்கப்பட்டுள்ளன.  பாவலர் நாரா.நாச்சியப்பன் என்றும், இவர் அழைக்கப்பெற்றார்.

## வாழ்க்கை வரலாறு
இராமநாதபுரம் மாவட்டம் ஆத்தங்குடியில் 1927ல் பிறந்தார் நாரா. நாச்சியப்பன். பொன்னி என்ற இதழில் துணையாசிரியராக பணியாற்றியவர். ஐங்கரன் எனும் கைபிரதி ஏட்டினை நடத்தியவர்.

## இயற்றியுள்ள நூல்கள்
* அசோகர் கதைகள்
* அப்பம் தின்ற முயல்
* இளந்தமிழன்–1
* இளந்தமிழன்–2
* இளைஞர்களுக்கு தந்தை பெரியார் வரலாறு
* இறைவர் திருமகன்
* ஈரோட்டுத் தாத்தா
* உமார்கயாம் (புதினம்)
* என்ன? ஏன்? எப்படி?
* ஏழாவது வாசல்
* ஒரு ஈயின் ஆசை
* கடல்வீரன் கொலம்பஸ்
* கடவுள் பாட்டு
* கள்வர் குகை
* கீதை காட்டும் பாதை
* குயில் ஒரு குற்றவாளி
* குயிலும் சஞ்சீவி பர்வதத்தின் சாரலும்
* குருகுலப் போராட்டம்
* சிந்தனையாளன் மாக்கியவெல்லி
* சிறுவர் பாட்டு
* தமிழ் வளர்கிறது
* தாவிப்பாயும் தங்கக் குதிரை
* தெய்வ அரசு கண்ட இளவரசன்
* தேடி வந்த குயில்
* நல்வழிச் சிறுகதைகள்–தொகுதி 1
* நல்வழிச் சிறுகதைகள்–தொகுதி 2
* நாச்சியப்பன் பாடல்கள்
* நாச்சியப்பன் பாடல்கள்–தொகுதி 1
* நாச்சியப்பன் பாடல்கள்–தொகுதி 2
* நாயகர் பெருமான்
* நீளமூக்கு நெடுமாறன்
* பஞ்ச தந்திரக் கதைகள்
* பர்மாவில் பெரியார்
* பள்ளிக்குச் சென்ற சிட்டுக்குருவிகள்
* பறவை தந்த பரிசு-1
* பறவை தந்த பரிசு-2
* பாசமுள்ள நாய்க்குட்டி
* பாடு பாப்பா
* மன ஊஞ்சல்
* மாயத்தை வென்ற மாணவன்
* மாஸ்டர் கோபாலன்
* மூன்று திங்களில் அச்சுத் தொழில்

## இவற்றையும் காண்க

## ஆதாரங்களும் மேற்கோள்களும்

## வெளி இணைப்புகள்

பகுப்பு:நாட்டுடைமை நூல்களின் ஆசிரியர்கள்
பகுப்பு:இராமநாதபுரம் மாவட்ட மக்கள்
பகுப்பு:1927 பிறப்புகள்
முகமது நயினார் மரைக்காயர்

**முகமது நயினார் மரைக்காயர்** என்பவர் தமிழ் எழுத்தாளர்களில் ஒருவராவார். இவருடைய படைப்புகள் தமிழக அரசால் நாட்டுமையாக்கப்பட்டுள்ளன. 

## இயற்றியுள்ள நூல்கள்
* தேவார மஞ்சரி, கீர்த்தன மஞ்சரி
* லால்கௌஹர் எனும் நாடக நூல்

## இவற்றையும் காண்க
* தேசியமயமாக்கல்
* தமிழ் நூல்களை நாட்டுடைமையாக்கல்
* இசுலாமியத் தமிழ் இலக்கியம்

## ஆதாரங்களும் மேற்கோள்களும்


## வெளி இணைப்புகள்

பகுப்பு:நாட்டுடைமை நூல்களின் ஆசிரியர்கள்
எசுபார்த்தா (தற்காலம்)

**எசுபார்த்தா** (*Sparta* அல்லது **Sparti**; ) கிரேக்க நாட்டின் லகோனியாவில் உள்ள ஓர் நகராட்சி ஆகும்.  இது பண்டைய எசுபார்த்தா அமைந்திருந்த இடத்தில் உள்ளது.  2001 கணக்கெடுப்பின்படி மக்கள்தொகை 35,259 ஆக இருந்தது. இதில் 17,408 நபர்கள் நகரத்தில் வாழ்ந்தவர்களாவர்.
## மேற்சான்றுகள்

## வெளி இணைப்புகள்

*Laconia.org
*Official website Sparta municipality 

பகுப்பு:கிரேக்க நகரங்கள்
பகுப்பு:எசுபார்த்தா
இரட்டை மாட்டு வண்டிப் பந்தயம்

thumbnail|மாட்டுவண்டிப் பந்தயம்
**இரட்டை மாட்டு வண்டிப் பந்தயம்**, தமிழகத்தில் நடைபெறும் விளையாட்டாகும். இரண்டு மாடுகள் பூட்டப்பட்ட சிறு தட்டுவண்டியினை இப்பந்தய விளையாட்டில் பயன்படுத்துவர். குறிப்பிட்ட துரத்தினை இத்தட்டு வண்டியின் மூலம் முதலில் கடந்து திரும்பி வருவது பந்தயத்தின் நோக்கமாக உள்ளது. கிராமிய தேவதைகளின் வழிபாட்டு விழாவினை ஒட்டி இவ்விளையாட்டு நடைபெறும்.

பந்தயத்தில் கலந்து கொள்ளும் ஒவ்வொரு வண்டிக்கும் இரண்டு பேர் இருக்கலாம். ஒருவர் வண்டியினை ஓட்டுபவர். இன்னொருவர் உதவியாளர். ஓட்டுபவருக்கு உதவியாளர் திறமையுள்ளவராக அமைய வேண்டும். ஏனெனில் ஓட்டுபவர் வண்டியில் உட்கார்ந்து கொண்டு காளைகளை விரட்டி ஓட்டிக் கொண்டிருப்பார். உதவியாளர் வண்டியில் ஏறாமல் பின் தொடர்ந்து ஓடி வர வேண்டும். மாட்டின் வேகத்தினை அதிகப்படுத்த ஓட்டுபவர் பல உத்திகளைக் கையாள்வார். கூர் ஆணி வைத்த தார்க்குச்சியினைக் கொண்டு மாட்டின் குதப்பகுதியில் குத்துவார். வலி தாங்காத காளைகளும் வேகமாக ஓடும்.

பந்தயத்தில் கலந்து கொள்ள நினைப்பவர் நுழைவுக் கட்டணம் செலுத்த வேண்டும். ஆனால், கலந்து கொள்ளும் வண்டிகளின் எண்ணிக்கையில் வரையரையேதுமில்லை. பந்தயத்தில் வெற்றி பெற்றவருக்குக் கிராமத்தலைவர் பரிசுகளை வழங்குவார். குதிரைப் பந்தயத்திற்கு நகரத்தில் உள்ளவர்கள் எவ்வளவு முதன்மை கொடுக்கின்றனரோ, அது போலவே கிராமத்தார் மாட்டுப் பந்தயத்திற்கு முதன்மை கொடுக்கின்றனர்.

தமிழ்நாட்டில் முதன் முதலில் தேனி மாவட்டத்தில் உள்ள உத்தமபாளையம் அருகில் *உ.அம்மாபட்டி*என்ற கிராமத்தில் தொடங்கப்பட்டது.

## வெளி இணைப்புகள்
*அய்யம்பாளையத்தில் இரட்டை மாட்டு வண்டி பந்தயம் மாடுகள் சீறி பாய்ந்தன
*கம்பம் அருகே இரட்டை மாட்டு வண்டி எல்கைப் பந்தயம்
*மருதுபாண்டியர் நினைவு நாளையொட்டி திருப்புத்தூரில் இரட்டை மாட்டு வண்டி பந்தயம் 

பகுப்பு:தமிழர் விளையாட்டுகள்
சரமதி மலை

**சரமதி மலை** (Saramati) இந்தியாவின் நாகாலாந்து மாநிலத்திற்கும் மியான்மார் நாட்டிற்கும் இடையே இருக்கும் மலை ஆகும். இம்மலையானது 3826 மீட்டர்கள் உயரமுடையது. தென்கிழக்கு ஆசியாவிலுள்ள உயரமான மலைகளுள் இதுவும் ஒன்று.  இது நாகாலாந்தின் *டியூன்செங்* நகருக்கு அருகிலும் மியான்மரின் *சாகிங்* பகுதியிலும் அமைந்துள்ளது.

## வெளி இணைப்புகள்
* சரமதி மலை 
* தென்கிழக்காசியாவின் நிலவியல் அமைப்பு

## மேற்கோள்கள்

பகுப்பு:இந்திய மலைத்தொடர்கள்
பகுப்பு:நாகாலாந்தின் புவியியல்
பகுப்பு:மியான்மார் மலைகள்
கொற்கை (நூல்)

**கொற்கை** என்னும் புதினம் ஜோ டி குரூஸ் என்பவரால் தூத்துக்குடி மாவட்ட பரதவர் வாழ்க்கையை அடிப்படையாகக்கொண்டு புனையப்பட்டது ஆகும்.  இந்நூலுக்கு 2013ஆம் ஆண்டில் தமிழுக்கான  சாகித்திய அகாதெமி விருது வழங்கப்பட்டு இருக்கிறது.  

ஜோ டி குரூஸ் எழுதிய இரண்டாவது புதினமான கொற்கை பாய்மரக் கப்பலோடு தொடர்புடையது.  

## சான்றடைவு

பகுப்பு:சாகித்திய அகாதமி விருது பெற்ற தமிழ் நூல்கள்
பகுப்பு:வரலாற்றுத் தமிழ்ப் புதினங்கள்
பிரம்மஸ்புட சித்தாந்தம்

**பிரம்மஸ்புட சித்தாந்தம்** (*Brāhmasphuṭasiddhānta*) பிரம்மகுப்தரின் முக்கிய படைப்பாகும்.

## பிரம்மஸ்புட சித்தாந்தத்தின் எண்களுக்கான விதிகள்
பிரம்மஸ்புட சித்தாந்தம் கணிதத்தில் நேர்மறை, எதிர்மறை அளவுகளை பற்றிய நூலாகும்.
# இரண்டு நேர்மறை அளவுகளின் தொகை நேர்மறையாக இருக்கும்
# இரண்டு எதிர்மறை அளவுகளின் தொகை எதிர்மறையாக இருக்கும்
# சுழியத்துடன் நேர்மறை அளவின் கூட்டுத்தொகை நேர்மறையாக இருக்கும்
# சூழியத்துடன் எதிர்மறை அளவின் கூட்டுத்தொகை எதிர்மறையாக இருக்கும்

## மேற்கோள்கள்


பகுப்பு:இயற்கணிதம்
கிறிஸ்து பல்கலைக்கழகம்

thumbnail|கிறிஸ்து பல்கலைக்கழகம்
**கிறிஸ்து பல்கலைக்கழகம்** (*Christ University*) இந்தியாவில் கர்நாடக மாநிலத்தின் தலைநகரான பெங்களூருவில் அமைந்துள்ள தனியார் தன்னாட்சிப் பல்கலைக்கழகமாகும். இப் பல்கலைக்கழகம், 1969 ஆம் ஆண்டு, மேரி இம்மாகுலேட்டின்கார்மேலைட் பாதிரிகளால் நிறுவப்பட்டது.  இது இந்தியாவில் உள்ள முதலாவது சிரியன் கத்தோலிக்க  மத அமைப்பாகும். 2008 ஆம் ஆண்டில், இப்பல்கலைக்கழகத்திற்கு தன்னாட்சி அதிகாரம் வழங்கப்பட்டது. 2014 இந்தியா டுடே-நீல்சன் ஆய்வுகளின் படி, கிறிஸ்து பல்கலைக்கழகம் இந்தியாவில் வணிக நிருவாகத்தில் முதலாவது நிலையிலும், கலையில் ஆறாவது நிலையிலும், அறிவியலில் 4வது நிலையிலும் உள்ளது.

சட்டம், வணிக நிர்வாகம், பொருளியல், அறிவியல், சமூகவியல் உள்ளிட்ட பாடங்களில் இளநிலை, முதுநிலைப் படிப்புகள் வழங்கப்படுகின்றன.

## வளாகம்
இதன் வளாகம் 25 ஏக்கர் பரப்பளவை உடையது. 2009இல், மைசூரு நெடுஞ்சாலையில் உள்ள கெங்கேரியில் 75 ஏக்கர் பரப்பளவில் புதிய வளாகம் திறக்கப்பட்டது.

## சான்றுகள்

பகுப்பு:கர்நாடகப் பல்கலைக்கழகங்கள்
முல்லை முத்தையா

**முல்லை முத்தையா** (7, சூன், 1920 - 2000) ஒரு தமிழ் எழுத்தாளராவார். இவருடைய நூல்கள் தமிழக அரசால் நாட்டுடைமையாக்கப்பட்டுள்ளன.

## வாழ்க்கை வரலாறு
பழநியப்பர், மனோம்மணி தம்பதியினருக்கு மகனாக முத்தையா தேவக்கோட்டையில் பிறந்தார். 15 வயதில் இவரின் தந்தை பர்மாவில் நடத்திவந்த கடையைப் பார்த்துக்கொள்ளச் சென்றார். இரண்டாம் உலகப்போரின்போது நடந்தே தாயகத்துக்கு திரும்பினார்.   1943 ல் முல்லை என்ற பதிப்பகத்தினை உருவாக்கி பாரதிதாசன், கோவை அய்யா முத்து போன்றோரின் நூல்களை வெளிட்டமையால் இயற்பெயரான முத்தையா என்பது *முல்லை* முத்தையா என்று வழங்கப்பெற்றது.

## இயற்றியுள்ள நூல்கள்
# அயல்நாட்டு அறிஞர்கள் உதிர்த்த முத்துக்கள்
# இன்பம்
# தமிழ்ச்சொல் விளக்கம்
# தமிழர் இனிய வாழ்வு
# திருக்குறள் உரை-முழுவதும்
# நபிகள் நாயகம் சரித்திர நிகழ்ச்சிகள்
# பஞ்சாயத்து நிர்வாக முறை
# பார் புகழும் பாவேந்தர்
# பாவேந்தர் பாரதிதாசன் அறுசுவை விருந்து
# புதுமைப்பித்தன் உதிர்த்த முத்துக்கள்
# புலவர்கள் உதிர்த்த முத்துக்கள்
# பெர்னாட்ஷா உதிர்த்த முத்துக்கள்
# பெர்னாட்ஷா வாழ்வும் பணியும்
# மனம்போல வாழ்வு
# மாணவர் மாணவியருக்கு நீதிக்கதைகள்
# மாணவர்களுக்கு நபிகள் நாயகம் வரலாறு
# மாணவர்களுக்கு புறநானூற்றுச் சிறுகதைகள்
# முல்லை கதைகள்
# வாழ்க்கையில் வெற்றி பெற்றவர்களின் கதைகள்

## இவற்றையும் காண்க
* தமிழ் நூல்களை நாட்டுடைமையாக்கல்

## ஆதாரங்களும் மேற்கோள்களும்

## வெளி இணைப்புகள்

பகுப்பு:நாட்டுடைமை நூல்களின் ஆசிரியர்கள்
பகுப்பு:ஆங்கிலம்-தமிழ் மொழிபெயர்ப்பாளர்கள்
பகுப்பு:சிவகங்கை மாவட்ட மக்கள்
பகுப்பு:தமிழ்ப் பதிப்பாளர்கள்
பகுப்பு:1920 பிறப்புகள்
பகுப்பு:2000 இறப்புகள்
பன்வாரி தேவி

**பன்வாரி தேவி**, ராஜஸ்தான் மாநிலத்தைச் சேர்ந்த பெண்மணி. அவர் பாலியல் கொடுமைக்கு ஆளாக்கப்பட்டு, அதன் பின் நடைபெற்ற வழக்கு தேசிய,சர்வதேச அளவில் பரவலாக ஊடகங்களின் கவனத்தை ஈர்த்தது.

## வாழ்க்கை வரலாறு
இவர் குயவர் வகுப்பை சேர்ந்தவர். அரசு நடத்திவரும் பெண்கள் முன்னேற்ற திட்டத்தில் அடிமட்ட ஊழியராக பணி புரிந்துவந்தார். நிலம், நீர், கல்வி, சுகாதாரம் போன்ற பொது நல விஷயங்களுக்காக உழைத்தார். குழந்தைத் திருமணங்களைத் தடுப்பதிலும் அவர் முனைந்து பணி புரிந்தார்.

## பாலியல் கொடுமை
பழைய வழக்கங்களில் ஊறிப்போயிருந்த அந்த கிராம மக்களை இது சீற்றமுற வைத்தது. ஒரு நாள் பன்வாரி தேவி தன் கணவருடன் நிலத்தில் வேலை செய்துக்கொண்டிருந்தபோது, அக்கிராமத்தை சேர்ந்த ஐந்து பேர் பன்வாரி தேவியின் கணவரைக் கட்டிப்போட்டு பன்வாரி தேவியை பாலியல் கொடுமைக்கு உட்படுத்தினார்கள். பன்வாரி தேவி காவல் துறையிடம் புகார் கொடுத்தார். வழக்கு நடந்தது. பின் தள்ளுபடி ஆனது.
*மனைவிக்கு இந்தக் கொடுமை நடப்பதை எந்த கணவனும் பார்த்துகொண்டிருக்கமாட்டான், கீழ் சாதி பெண்ணை மேல் சாதி ஆண்கள் பாலியல் கொடுமைக்கு உள்படுத்தினார்கள் என்பது நம்ப முடியாதது* என்று மாவட்ட நீதிமன்றம் காரணம் கூறியது.

## வழக்கு
பெண்களும்  ,பெண்களுக்காக பாடுபடும் அரசு சாரா நிறுவனங்களும்  ஒன்று சேர்ந்து இந்திய அரசியல் சாசனத்தின் ஷரத்து 32 இன் படி ஒரு பேராண்மை மனு தாக்கல் செய்தன. விசாகா என்ற நிறுவனமும் மனுதாரர்களில் ஒன்று.பணி புரியும் இடங்களில் பெண்களுக்கு பாதுகாப்பு இல்லை என்றும், இது பாலியல் சமத்துவம் பற்றியது என்றும் இது வாழும் உரிமை பற்றியது என்றும், சுதந்திரம் பற்றியது என்றும் சட்டத்தின் வழிமுறைகள் போதுமானதாக இல்லை என்றும், ஆகையால் இந்த சமூக அவலத்தை அகற்ற வேண்டும் என்றும் அதற்கு தேவையான மாற்று வழிமுறை வகுக்க வேண்டும் என்றும் இந்த மனு கோரியது.
## உடன்பாடு
1994 ல்   குற்றம் சாட்டப்பட்டவர்கள் பன்வாரி தேவியிடம்  உடன்பாட்டுக்கு பணம் கொடுப்பதாக கூறினார்கள்.ஆனால், அவர் அதை  மறுத்து விட்டார் . அதற்கு பதிலாக பாலியல் கொடுமை செய்ததை  ஒப்புக்கொள்ள அவர்களை கேட்டார்.  இதன் விளைவாக,  அவரது கணவர் தவிர , 
குடும்பத்தினர் அனைவரும் , பன்வாரி தேவியுடன் தங்கள்  உறவுகளை முறித்துக் கொண்டனர்.

## மேற்கோள்கள்

பகுப்பு:பெண்கள் மீதான ஒடுக்குமுறைகள்
பகுப்பு:பெண்கள் உரிமைகளுக்கான எதிர்ப்புப் போராட்டங்கள்
பகுப்பு:வாழும் மக்கள்
கடல் கொண்ட தென்னாடு

**கடல்கொண்ட தென்னாடு** என்பது பண்டைய பழந்தமிழ் நாட்டின் ஒரு பகுதியாக இருந்து கடலுக்குள் அமிழ்ந்து போனதாகக் கருதப்படும் ஒரு நிலப்பகுதியைக் குறிக்கிறது. இப்பகுதியில் 49 நாடுகள் இருந்ததாகவும், பிற்காலத்தில் ஏற்பட்ட கடல்கோளினால் இந்த 49நாடுகளும் கடலினுள் அமிழ்ந்தாகவும் தமிழ் இலக்கியங்களில் இருந்து அறியப்படுகிறது. 

 

## பழந்தமிழ்நாடு
பழந்தமிழ் நாட்டில் ஒரு தொகுப்பில் ஏழு நாடுகள் வீதம் ஏழு தொகுப்பில் 49 நாடுகள் இருந்தனவும், அவை கடல்கோள்களினால் அழிந்ததெனவும் தெரியவருகிறது. 

## தமிழ்நாடு
பழந்தமிழ் நாடு: வடக்கின் கண் வேங்கடமும், தெற்கின் கண் குமரியாறும், கிழக்கு|கிழக்கும், மேற்கு|மேற்கும் கடலுமாகிய இவற்றிற்கு உள்ளிட்ட நாடுகள் இதனுள் தமிழ் வளர்ந்தது தென் மதுரை. இந்நாட்டகத்துள் நாற்பத்தொன்பது நாடுகள் கடல் கொண்டன அவை:-

# ஏழ்தெங்க நாடு
# ஏழ்மதுரை நாடு
# ஏழ்முன்பாலை நாடு
# ஏழ்பின்பாலை நாடு
# ஏழ்குன்ற நாடு
# ஏழ்குணகாரை நாடு
# ஏழ்குறும்பனைநாடு 

## மேலும் பார்க்கவும்
* *[[குமரிக்கண்டம் அல்லது கடல் கொண்ட தென்னாடு (நூல்)|குமரிக் கண்டம் அல்லது கடல் கொண்ட தென்னாடு]]*

## சான்றாவணம்

பகுப்பு:தமிழ் தொன்மவியல்
பகுப்பு:குமரிக்கண்டம்
பகுப்பு:தொன்மவியல் கண்டங்கள்